CELEX: 62008CA0088
Language: fi
Date: 2009-06-18 00:00:00
Title: Asia C-88/08: Yhteisöjen tuomioistuimen tuomio (kolmas jaosto) 18.6.2009 (Oberster Gerichtshofin (Itävalta) esittämä ennakkoratkaisupyyntö) — David Hütter v. Technische Universität Graz (Direktiivi 2000/78/EY — Yhdenvertainen kohtelu työssä ja ammatissa — Ikäsyrjintä — Valtioon työsopimussuhteessa olevien toimihenkilöiden palkkauksen määrittäminen — Ennen 18 ikävuoden täyttämistä hankitun työkokemuksen huomiotta jättäminen)

1.8.2009   
            
            
               FI
            
            
               Euroopan unionin virallinen lehti
            
            
               C 180/15
            
         Yhteisöjen tuomioistuimen tuomio (kolmas jaosto) 18.6.2009 (Oberster Gerichtshofin (Itävalta) esittämä ennakkoratkaisupyyntö) — David Hütter v. Technische Universität Graz
   (Asia C-88/08) (1)
   
   (Direktiivi 2000/78/EY - Yhdenvertainen kohtelu työssä ja ammatissa - Ikäsyrjintä - Valtioon työsopimussuhteessa olevien toimihenkilöiden palkkauksen määrittäminen - Ennen 18 ikävuoden täyttämistä hankitun työkokemuksen huomiotta jättäminen)
   2009/C 180/24
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberster Gerichtshof
   
      Pääasian asianosaiset
   
   
      Kantaja: David Hütter
   
      Vastaaja: Technische Universität Graz
   
      Oikeudenkäynnin kohde
   
   Ennakkoratkaisupyyntö — Oberster Gerichtshof (Itävalta) — Yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (EYVL L 303, s. 16) 1, 2 ja 6 artiklan tulkinta — Ikään perustuvan syrjinnän kielto — Kansallinen sääntely, jonka mukaan ennen 18 vuoden ikää täyttyneitä työskentelykausia ei ole mahdollista ottaa huomioon julkisyhteisöön työsopimussuhteessa olevien työntekijöiden palkkauksen määrittämisessä
   
      Tuomiolauselma
   
   Yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY 1, 2 ja 6 artiklaa on tulkittava siten, että ne ovat vastoin sellaista kansallista sääntelyä, jossa sen vuoksi, ettei yleissivistävää koulutusta asetettaisi epäedulliseen asemaan ammatilliseen koulutukseen nähden ja että nuorten työmarkkinoille pääsyä tuettaisiin, suljetaan pois ennen 18 ikävuoden täyttämistä täyttyneiden työskentelyjaksojen huomioon ottaminen sen palkkaluokan määrittämisessä, johon jäsenvaltion julkisyhteisön palveluksessa olevat työsopimussuhteiset toimihenkilöt asetetaan.
   
      (1)  EUVL C 128, 24.5.2008.